*OŠ Rodica November, 2024*

**ROKOVNIK ZA VPIS UČENCEV V SREDNJE ŠOLE za šol.leto 2025/2026**

 Draga devetošolka, dragi devetošolec!

Tukaj je nekaj POMEMBNIH DATUMOV - ROKOV glede vpisa v srednjo šolo. POZORNO JIH PREGLEJ, najbolje skupaj s starši!

**Ko bo v sredini januarja na spletnih straneh ministrstva objavljen RAZPIS, ga POZORNO PREBERITE** – tam so vse informacije glede vpisa v srednje šole!

*Hkrati ti želim veliko motivacije za učenje (daj vse od sebe in dokaži, da zmoreš, saj je še čisto malo do konca devetletke).*

*Zdaj je čas za intenzivno iskanje informacij, da bo tvoja odločitev za »pravo« šolo in poklic čim bolj premišljena.*

Upam, da ste dobro izkoristili koristen in skrbno načrtovan tehniški dan. Pa **dobrodošel/dobrodošla na pogovor v moj kabinet**!. pedagoginja Tjaša Kranjc 

|  |  |  |
| --- | --- | --- |
| **Informiranje o šolskem sistemu, dejavnikih izbire, razmerah na trgu dela, raziskovanje poklicnih interesov, spoznavanje samega sebe, poklicev, svetovanje** učencem in staršem glede odločitve za nadaljnje šolanje oz. izbire poklica, KIK, izpolnjevanje e-vprašalnika o poklicni poti (december), **obveščanje** o dejavnostih – dnevi odprtih vrat na SŠ, drugih oblikah predstavitev…  | Osnovna šola - pedagoginja T. Kranjc(v sodelovanju z zunanjimi sodelavci) v okviru TEHNIŠKEGA DNE (16. 10.), RU, ur nadomeščanj.Obveščanje preko e-pošte, šolske spletne strani, obvestil v šolskem poklicnem kotičku |  **Oktober - marec** |
| **1.roditeljski sestanek s starši** (šolski sistem, dejavniki poklicnega odločanja, trg dela, vloga staršev..) | Pedagoginja Tjaša Kranjc  | **21. 11. 2024** |
| **Objava Razpisa za vpis v srednje šole in dijaške domove za šolsko leto 2025/26 (spletna stran MVI)** | MVI | **17. 1. 2025** |
| Seznanitev učencev in staršev (2. roditeljski sestanek s starši, RU, oglasna deska v poklicnem kotičku) z vsebinami in glavnimi značilnostmi Razpisa za vpis v SŠ, posredovanje navodil | Osnovna šola (pedagoginja) | Prva polovica februarja, (RS predvidoma **13. 2. 2025)** |
| **Informativni dnevi v srednjih šolah in dijaških domovih** | **Srednje šole, dijaški domovi** | **14. 2. in 15. 2. 2025** |
| **Prijava za opravljanje preizkusa** **posebne nadarjenosti, znanja in spretnosti** za kandidate, ki se želijo vpisati v srednješolske programe, za katere je to posebni vpisni pogoj, ter **posredovanje dokazil o izpolnjevanju posebnega vpisnega pogoja** za program športna Gimnazija in Ekonomska gimnazija (š) | Kandidati | Do 4. 3. 2025 |
| **Opravljanje preizkusov** posebnih nadarjenosti, znanja in spretnosti ter ugotavljanje izpolnjevanja posebnega vpisnega pogoja kandidatov za športne oddelke programa Gimnazija in Ekonomska gimnazija (š)  | Srednje šole, ki izvajajo programe, za katere je potrebno izpolnjevati posebne vpisne pogoje | **med 8. 3. in 22.3. 2025** |
| **Posredovanje potrdil** **o opravljenih preizkusih** posebne nadarjenosti, znanja in spretnosti ter izpolnjevanju posebnega vpisnega pogoja za program Gimnazija (š) in Ekonomska gimnazija (š) | Srednje šole, ki izvajajo programe, za katere je potrebno izpolnjevati posebne vpisne pogoje | Do 28. 3. 2025 |
| **Prijavljanje za vpis v 1. letnik SŠ za šolsko leto 2025/2026** | Kandidati | **Do 2. 4. 2025****(e-prijava?)** |
| **Javna objava številčnega stanja prijav** (spletna stran MVI)  | MVI | **8. 4. 2025**do 16. ure |
| **Morebitni prenosi prijav za vpis** **v SŠ** za šolsko leto 2025/26 | Prijavljeni kandidati za vpis | **Do 6. 5. 2025****Do 15. ure!**  |
| Obveščanje šol o omejitvah in spremembah obsega razpisanih mest v SŠ za šolsko leto 2025/26, **javna objava omejitev vpisa (spletna stran MVI)** | MVI | **Do 2. 6. 2025** |
| Obveščanje prijavljenih kandidatov o omejitvah vpisa | Srednje šole | **Do 6. 6. 2025** |
| Zaključek pouka za devetošolce | OŠ | **13. 6. 2025** |
| **Vpis** oz. izvedba 1. kroga izbirnega postopka (po razporedu šol) | Kandidati, srednje šole | **Med 16. in 20. 6. 2025 do 14. ure** |
| Objava rezultatov 1. kroga izbirnega postopka, seznanitev kandidatov, ki niso bili uspešni v 1. krogu izbirnega postopka, z možnostmi v 2. krogu. | Srednje šole | Do 20. 6. 2025do 14. ure |
| **Objava spodnjih mej 1. kroga** izbirnega postopka (spletna stran MVI) | MVI |  **DO 20. 6. 2025****do 16. ure** |
| Prijava neizbranih v 1. krogu za 2. krog izbirnega postopka, vnašanje podatkov pravočasno prispelih prijav za 2. krog izbirnega postopka  | Kandidati, ki so bili neuspešni v 1. krogu izbirnega postopka,Srednje šole z omejitvijo vpisa | Do 26. 6. 2025do 15. ure |
| Objava rezultatov 2. kroga izbirnega postopka | Srednje šole  | Do 30. 6. 2025do 15. ure |
| Vpis kandidatov, ki so bili uspešni v 2. krogu izbirnega postopka  | Kandidati,Srednje šole | Do 2. 7. 2025do 14. ure |
| Objava prostih mest za vpis (spletna stran MVI) | MVI | Do 3. 7. 2025do 15. ure |
| Vpis na srednjih šolah, ki imajo še prosta mesta | Kandidati | Do 29. 8. 2025 |

**INFORMACIJA STARŠEM**

Vsi postopki, ki se odvijajo na republiški ravni (rokovnik, razpis za vpis, podatki o stanju prijav…), bodo sproti objavljeni na spletnih straneh šolskega ministrstva <https://www.gov.si/teme/vpis-v-srednjo-solo/> .

Informacije in aktualne novice boste starši prejeli preko e-pošte, objavljene bodo tudi na spletni strani naše šole v zavihku svetovalna služba (dejavnosti), učenci pa naj redno spremljajo tudi obvestila na oglasni deski v **poklicnem kotičku (hodnik pri učilnici glasbene vzgoje).**

**V decembru, januarju, februarju in marcu** vam bom na voljo za individualne razgovore v zvezi z vpisom v srednjo šolo (osebni stik, stik preko telefona). Za dogovor glede termina in oblike stika bom na voljo preko maila: tjasa.kranjc@guest.arnes.si ali po telefonu 01 721 95 30 (med 8. in 15. uro).

Za individualno **brezplačno** poklicno svetovanje so vam po predhodnem dogovoru na voljo tudi:

**Karierni center za mlade KARIERNI PLAC** (zahodna kohezijska regija) https://karierniplac.si/ TOPLO PRIPOROČAM OGLED NJIHOVE SPLETNE in FB STRANI!

Sabina Zupan, GSM: 030 722 066, sabina.zupan@cene-stupar.si

Andreja Glavač, GSM: 030 722 088, andreja.glavac@cene-stupar.si

* **Zavod RS za zaposlovanje, Karierno središče v Ljubljani**, tel. 01 24 24 280, aleksandra.iglicar@ess.gov.si (ga. Aleksandra Igličar).
* Nefiks; tel.:040 698 915 prijave preko spleta: <https://mc-vic.si/tvoj-karierni-posvet/>
* Mreža KROJ - karierna svetovalnica E-pošta: info@mreza-kroj.si <http://kamc.mreza-kroj.si>

 Kontakt tudi preko Instagrama https://www.instagram.com/mrezakroj in na Discord: https://kamc.talentiran.si/

* Socialna akademija E-pošta: info@socialna-akademija.si <https://socialna-akademija.si/>

Tudi srednje šole, njihove svetovalne službe, ki skrbijo za vpis, vam bodo ponudile posebne, dodatne informacije, če boste to želeli. Predlagamo, da skupaj z otrokom pregledujete tudi gradiva o srednjih šolah in njihovih programih (brošure, spletne predstavitve…).

Naj na tem mestu spomnim še na ključne datume povezane z **NACIONALNIMI PREIZKUSI ZNANJA v 9. razredu:**

|  |
| --- |
| Ponedeljek, 24. **marec** 2025 – slovenščina |
| Četrtek, 27. **marec** 2025 – matematika |
| Torek, 1. **april** 2025 – biologija |